送韓漕華文移節江東
作者：楊萬里
朝代：宋

paragraphs: 公家文公天斗星，可雙孟氏再六經。
姓名不上凌煙去，只與日月爭光明。
君家魏國天一柱，拄天無傾日無霧。
唯天唯堯唯永昭，臯旦以還俱避路。
只今百年三百年，文獻衣被芝與蘭。
華文使者典刑存，一生流坎晚乃騫。
臺家拔士兼人門，如君兩有今誰先。
德星纔照翼軫地，寒士驩呼細民喜。
鍾山石城何物神，奪與東民天不嗔。
寄語東民也未穩，渠是鸞臺鳳閣人。